**  
ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**ΔΗΜΟΣ ΚΩ**

ΑΥΤΟΤΕΛΕΣ ΤΜΗΜΑ ΔΗΜΑΡΧΟΥ

**Ταχ. Δ/νση :**Ακτή Κουντουριώτη 7, Κως

**Ταχ. Κώδικας :**85300

**Τηλ. :**22423-60402

**Τηλ/τυπία :**22420-23320

**Ηλεκτρον. δ/νση :** kos\_mayor\_press@kos.gr

Κως, 28 -01-2021

**ΠΡΟΣ: Μ.Μ.Ε. Κω**

**ΔΕΛΤΙΟ ΤΥΠΟΥ**

**Ασφαλτοστρώσεις παντού, εντός του 2021**

**συνεχίζονται τα έργα του Δήμου σε όλο το νησί**

Εκτεταμένο πρόγραμμα ασφαλτόστρωσης οδών, στην πόλη της Κω και στις Δημοτικές Ενότητες Δικαίου και Ηρακλειδών, θα υλοποιήσει ο Δήμος Κω εντός του 2021.

Ήδη έχει ολοκληρωθεί η διαγωνιστική διαδικασία που αφορά στη Δ.Ε. Κω και η σχετική σύμβαση βρίσκεται σε προσυμβατικό έλεγχο για την έγκριση και υπογραφή της.

Στην πόλη της Κω η συντήρηση του οδικού δικτύου αφορά σε αστική και μη αστική οδοποιία, σύμφωνα με τη μελέτη 4 του 2020, όπου αναφέρονται αναλυτικά τα σημεία παρέμβασης.

Ο προϋπολογισμός των έργων ασφαλτόστρωσης που θα υλοποιηθούν στην πόλη της Κω ανέρχεται σε **1.150.000 €** (συμπεριλαμβανομένου Φ.Π.Α.) και θα καλυφθεί από ίδιους πόρους του Δήμου.

Οι εκτεταμένες ασφαλτοστρώσεις, που θα απορροφήσουν σημαντικό μέρος του δημοτικού προϋπολογισμού, κρίνονται αναγκαίες προκειμένου να αντιμετωπιστούν σημαντικά προβλήματα φθορών που εμφανίζονται σε συγκεκριμένα τμήματα οδών, αλλά και να ανταποκριθεί ο Δήμος μας σε αιτήματα για ασφαλτόστρωση τμημάτων του οδικού δικτύου που μέχρι σήμερα παραμένουν χωμάτινα.

Οι παρεμβάσεις εντοπίζονται στις παρακάτω οδούς/περιοχές:

* ΑΣΤΙΚΗ ΟΔΟΠΟΙΙΑ (αφού προηγηθεί φρεζάρισμα)

1. Τμήμα οδού Μακρυγιάννη (προς σηματοδότες Μαρίνας)
2. Οδός Φαιναρέτης (από Μακρυγιάννη έως Β. Γεωργίου)
3. Οδός Χάλκωνος
4. Οδός Θεοφράστου (πλησίον 4ου Δημοτικού)
5. Οδός Ναυαρίνου (από διασταύρωση με Μανδηλαρά έως Εθν. Αντιστάσεως)

* ΑΣΤΙΚΗ ΟΔΟΠΟΙΙΑ (χωρίς φρεζάρισμα)

1. Αμπάβρη (από περιμετρικό έως νέο κοιμητήριο)
2. Παραδείσι (πλησίον Παναγιάς Συντριανής)
3. Οδός πρόσβασης νέου σταδίου «Ανταγόρας»
4. Οδός Ριμινιτών (Λάμπη)
5. Οδός πρόσβασης στο 2ο Γυμνάσιο (Λάμπη)
6. Οδός μετά από παραλιακό Λάμπης (από ξενοδοχείο Costa-Angela έως οδό Χρ. Τσιγάντε)
7. Πλατάνι (τμήμα περιμετρικής οδού προς Συνεταιρισμό)
8. Δρόμος προς πολυχώρο παλαιών Σφαγείων
9. Πελεζίκι (οδός μετά το πλατύ κυπαρίσσι)
10. Οδός παράλληλος του επαρχιακού (πίσω από εργοτάξιο interbeton)

* ΜΗ ΑΣΤΙΚΗ ΟΔΟΠΟΙΙΑ (με κατασκευή υπόβασης με 3Α)

1. Αποπεράτωση ημιτελούς δρόμου πλησίον του περιμετρικού
2. Τμήμα προαυλίου 1ου Γυμνασίου και παρακείμενος δρόμος δυτικά του σχολείου
3. Διάνοιξη οδού πλησίον Αγ. Γεωργίου (Λάμπη)
4. Ασφαλτόστρωση χωμάτινης (κτηματολογικής) οδού – περιοχή Αγ. Βασιλείου
5. Ασφαλτόστρωση για πρόσβαση κατοικιών πίσω από νέο στάδιο
6. Τμήμα οδού προς στρατόπεδο πυροβολικού (Μεσσαριά)

Γραφείο Τύπου